​ປະທານາທິບໍດີເກົາຫຼີ​ໃຕ້ ຢ້ຽມຢາມ​ ມຽນມາ
ທ່ານ Lee ໄດ້ພົບປະກັບ ທ່ານ Thein Sein ​ເພື່ອ​​ໂອ້ລົມກັນ ​ເລື່ອງ​ການ​ເສີມ​ຂະຫຍາຍ ສາຍພົວພັນສອງຝ່າຍ.
ປະທານາທິບໍດີຂອງເກົາຫຼີໃຕ້ ທ່ານ Lee Myung-bak ອອກ ເດີນທາງໄປຍັງມຽນມາໃນວັນ ຈັນມື້ນີ້ ເພື່ອທໍາການຢ້ຽມຢາມ 2 ມື້ ຊຶ່ງເປັນການຢ້ຽມຢາມຄັ້ງ ທໍາອິດໃນເກືອບຮອບ 30 ປີ ໂດຍຜູ້ນໍາຄົນນຶ່ງຂອງເກົາຫຼີໃຕ້ ສໍານັກງານຂອງທ່ານ Lee ກ່າວວ່າ ທ່ານໄດ້ພົບກັບປະ ທານາທິບໍດີມຽນມາ ທ່ານ Thein Sein ເພື່ອໂອ້ລົມສົ ທະນາກັນ ເລື່ອງການເສີມ ຫຼຂະຫຍາຍຄວາມສໍາພັນ ທາງດ້ານເສດຖະກິດ ແລະ ການຮ່ວມມືໃນດ້ານ ພະລັງ ງານ ແລະຊັບພະຍາກອນ ທໍາມະຊາດນໍາ ຄາດວ່າ ຜູ້ນໍາຂອງເກົາຫຼີໃຕ້ ຍັງຈະໄດ້ພົບປະກັບຜູ້ນໍາຝ່າຍຄ້ານມຽນມາ ທ່ານນາງ ອອງ ຊານ ຊູ ຈີ ນໍາອີກ ໃນວັນອັງຄານມື້ອື່ນນີ້ ໄດ້ມີການເອົາມາດຕາການຮັກສາຄວາມປອດໄພຢ່າງເເໜ້ນໜາໃນມຽນມາ ກ່ອນການໄປ ເຖິງຂອງທ່ານ Lee ທ່ານ Chun Doo-hwan ເປັນປະທານາທິບໍດີຂອງເກົາຫຼີໃຕ້ ຄົນຫຼ້າສຸດ ທີ່ໄດ້ໄປຢ້ຽມ ຢາມມຽນມາ ໃນປີ 1983 ຊຶ່ງໄດ້ເກີດການພະຍາຍາມລອບສັງຫານທ່ານ ແຕ່ທ່ານລອດ ຊີວິດມາໄດ້ ໃນການໂຈມຕີຄັ້ງນັ້ນ ສາຍລັບຂອງເກົາຫຼີເໜືອກຸ່ມນຶ່ງໄດ້ວາງລະເບີດໃສ່ ອະນຸສອນສະຖານຂອງບິດາຂອງທ່ານນາງ ອອງຊານ ຊູ ຈີ ວິຣະບຸຣຸດຜູ້ນໍາພາການຕໍ່ສູ້ ເພື່ອເອກະລາດນັ້ນ ທີ່ໄດ້ພາໃຫ້ມີ 21 ຄົນເສຍຊີວິດ ຮວມທັງຊາວເກົາຫຼີໃຕ້ 17 ຄົນນໍາ